cyanic-selkie/wikianc huggingface dataset:
Μπαρακάλντο
Πληθυσμός
Με όλες τις βιομηχανίες, ο πληθυσμός του Μπαρακάλντο ανέβηκε και στη δεκαετία του '90 είχε περισσότερα από 100.300 άτομα. Όταν όλες οι βιομηχανίες έκλεισαν ο πληθυσμός του Μπαρακάλντο μειώθηκε και το 2002 ο πληθυσμός ήταν 95.000. Σήμερα, στο Μπαρακάλντο κατοικούν 100.369 άτομα. (Πληθυσμός το 2012)
Μεταφορές
Το Μπαρακάλντο συνδέεται με το υπόλοιπο της μητροπολιτικής περιοχής από τη γραμμή 2 του υπόγειου σιδηρόδρομου, η οποία έχει τέσσερις σταθμούς (Γκουρουτζέτα/Κρούσες, Άνσιο, Μπαρακάλντο και Μπαγκάτζα) και από τη σιδηροδρομική γραμμή Σερσαινίας-Μπιλμπάο, με δύο σταθμούς (Λουτξάνα και Ντεσερτού-Μπαρακάλντο). Η εταιρία BizkaiBus παρέχει μια υπηρεσία λεωφορείων, με συνδέσεις με τον υπόλοιπο Κόλπο.
Ο κεντρικός δρόμος που πηγαίνει γύρω από το Μπαρακάλντο είναι ο αυτοκινητόδρομος Μπιλμπάο Σανταντέρ A-8, που συνδέει το Μπαρακάλντο με την μητροπολιτική περιοχή και την υπόλοιπη Ισπανία.
Τακτικά δρομολόγια πλοίων πορθμείων συνδέουν το Μπαρακάλντο στην άλλη πλευρά του Δέλτα του Μπιλμπάο (Εράνντιο).
Το Μπαρακάλντο βρίσκεται 15 χιλιόμετρα (9,3 μίλια) από το αεροδρόμιο του Μπιλμπάο, παίρνει και μεταφέρει εκεί περίπου 15-20 λεπτά με το αυτοκίνητο.
Τουρισμός
Τουριστικός μπορούν να επισκεφθούν ιστοσελίδες του Μπαρακάλντο, όπως το Βοτανικό Κήπο, το εκθεσιακό κέντρο του Μπιλμπάο, τη μεσαιωνική Γέφυρα του Καστρεξάνα, γλυπτά του δρόμου, κλπ.
Φιέστα
Κάθε Ιούλιο η πόλη γιορτάζει τη "Las Fiestas del Carmen", με υπαίθριες συναυλίες, εκθέσεις και ένα βραδινό πάρτι.
Παραπομπές
Κατηγορία:Πόλεις της Ισπανίας
Άρμιν Λάσετ
Ο Άρμιν Λάσετ (Armin Laschet, γεν. 18 Φεβρουαρίου 1961) είναι Γερμανός πολιτικός πρώην πρωθυπουργός της Βόρειας Ρηνανίας-Βεστφαλίας από τις 27 Ιουνίου 2017 μέχρι τις 26 Οκτωβρίου 2021 και πρώην πρόεδρος της Χριστιανοδημοκρατικής Ένωσης διαδεχόμενος την Άνεγκρετ Κραμπ-Καρενμπάουερ απο τις 22 Ιανουαρίου 2021 μέχρι τις 31 Ιανουαρίου 2022. Ήταν επίσης ο υποψήφιος του κόμματος για τη θέση της καγκελαρίας στις Γερμανικές ομοσπονδιακές εκλογές του 2021.
Ο Λάσετ σπούδασε νομικά και εργάστηκε ως δημοσιογράφος πριν εισέλθει στην πολιτική, αλλά και στα πρώτα βήματά του στην πολιτική. Το 1994 εξελέγη μέλος του Μπούντεσταγκ και το 1999 έγινε μέλος του Ευρωκοινοβουλίου. Το 2005 εισήλθε στην κρατιδιακή πολιτική της Βόρειας Ρηνανίας-Βεστφαλίας και έγινε μέλος του τοπικού κοινοβουλίου. Ως υπουργός έγινε γνωστός για τις φιλελεύθερες θέσεις του και τις καλές σχέσεις με τη μεταναστευτική κοινότητα, αποκτώντας το ψευδώνυμο "Τούρκικος Άρμιν". Το 2012 έγινε πρόεδρος του κρατιδιακού κόμματος και έγινε πρωθυπουργός του κρατιδίου το 2017. Ήταν επικεφαλής της κυβέρνησης Λάσετ αποτελούμενη από το Χριστιανοδημοκρατικό κόμμα και τους Ελεύθερους Δημοκράτες μέχρι την παραίτηση του το 2021 για να συνεχίσει να είναι μέλος της Μπούντεσταγκ
Στις 22 Ιανουαρίου 2021 εξελέγη ομοσπονδιακός πρόεδρος του Χριστιανοδημοκρατικού κόμματος κερδίζοντας το 52.8% των ψήφων έναντι 47.2% για τον Φρίντριχ Μέρτς στον δεύτερο γύρο. Το αποτέλεσμα της εκλογής πιστοποιήθηκε μέσω της ταχυδρομικής ψήφου των συμμετεχόντων της διάσκεψης του κόμματος σε μία κρίσιμη για τη Γερμανία εκλογική αναμέτρηση, καθώς κρινόταν ο διάδοχος της μακροχρόνιας καγκελαρίου Άγκελα Μέρκελ. Οι προβλέψεις των δημοσκοπήσεων στις Γερμανικές ομοσπονδιακές εκλογές 2021 έγιναν πραγματικότητα, με τον Όλαφ Σολτς και το Σοσιαλδημοκρατικό Κόμμα της Γερμανίας να κερδίζουν τις περισσότερες ψήφους (25,7%), ενώ ο Λάσετ και η Χριστιανοδημοκρατική Ένωση (Γερμανία) είχαν το χειρότερο αποτέλεσμά τους από ποτέ (24,1%). Μετά τις ομοσπονδιακές εκλογές, ο Λάσετ ανέλαβε την προσωπική ευθύνη για το καταστροφικό αποτέλεσμα και παραιτήθηκε από την θέση του προέδρου του Χριστιανοδημοκρατικού κόμματος στις 7 Οκτωβρίου 2021. Διάδοχος του κρίθηκε ο εκλεκτός του Βόλφγκανγκ Σόιμπλε,ο Φρίντριχ Μέρτς oπου ανέλαβε και επίσημα καθήκοντα στις 31 Ιανουαρίου 2022.
Προσωπική ζωή
Ο Laschet γεννήθηκε στο Burtscheid, ένα προάστιο του Άαχεν , περίπου τρία χιλιόμετρα από τα βελγικά και ολλανδικά σύνορα, από τους γονείς τους Heinrich Laschet και Marcella Née Frings. μεγάλωσε σε μια παρατηρητική Ρωμαιοκαθολική οικογένεια. Ο πατέρας του ήταν μηχανικός ορυχείων σε ένα ανθρακωρυχείο και αργότερα έγινε δάσκαλος και διευθυντής σε δημοτικό σχολείο.
Είναι τέκνο μιας πιστής ρωμαιοκαθολικής οικογένειας με γερμανόφωνο βαλλωνικό υπόβαθρο. Οι γονείς του πατέρα του κατάγονταν από το Βέλγιο. Είναι νυμφευμένος με τη Σουζάν Μαλάνγκρε, την οποία γνώρισε σε μια καθολική παιδική χορωδία όταν ήταν παιδιά και κατάγεται από γαλλόφωνη οικογένεια από τη Βαλλωνία.
Πολιτικές θέσεις
Θεωρεί ότι η Ευρωπαϊκή κρίση χρέους θα πρέπει να επιλυθεί μέσα από διάλογο και ανοιχτή συζήτηση, για να βρεθεί μια κοινά αποδεκτή λύση, στην οποία βέβαια και τα λεγόμενα «Ευρωομόλογα» μπορεί να είναι μέρος αυτής.
Είναι μεγάλος υπέρμαχος των άριστων σχέσεων με τη Γαλλία και έχει συναντηθεί τρεις φορές με τον Γάλλο Πρόεδρο Μακρόν. Έχει την υποστήριξη και την ιδιαίτερη σχέση με τον Γάλλο Πρόεδρο και πολλές κοινές θέσεις, εξαιτίας και της καταγωγής του και των άριστων Γαλλικών που γνωρίζει.
Κοινωνική πολιτική. Ο Λάσετ υπήρξε πολέμιος της πολιτικής της Μέρκελ στα θέματα της μετανάστευσης κατά την κρίση του 2015. Το 2016, αν και δεν υποστήριξε το νόμο απαγόρευσης της Μπούργκας, θεωρώντας το όλο θέμα ως υπεκφυγή από άλλα σημαντικά πολιτικά ζητήματα, το ίδιο του το κόμμα τάχτηκε λίγο αργότερα υπέρ του νέου αυτού μέτρου.
Εξωτερική πολιτική. Από ορισμένους αναλυτές, θεωρείται ότι κρατάει μια «μαλακή» θέση σε κρίσιμα θέματα που αφορούν τη Ρωσία και τον Πρόεδρο Πούτιν.
Εξωτερικοί σύνδεσμοι
Κατηγορία:Γερμανοί πολιτικοί
Ο.Φ. Ιεράπετρας
Ο Όμιλος Φιλάθλων Ιεράπετρας (Ο.Φ.Ι.) είναι αθλητικός σύλλογος της Ιεράπετρας στην Κρήτη. Τα χρώματα της ομάδος είναι το μαύρο και το λευκό. Ο σύλλογος ιδρύθηκε στις 15 Απριλίου 1970. Είναι η παλαιότερη και πιο ιστορική ομάδα της Ιεράπετρας, και η μοναδική με συμμετοχές σε πρωταθλήματα επαγγελματικών κατηγοριών, και δη στη Β΄ Εθνική και την Α2 Εθνική. Παίκτης και προπονητής του Ο.Φ.Ι. επί σειρά ετών υπήρξε ένας από τους μεγαλύτερους Κρητικούς ποδοσφαιριστές όλων των εποχών, ο Πέτρος Βουζουνεράκης, το όνομα του οποίου φέρει το δημοτικό γήπεδο της Ιεράπετρας.
Είναι η ,κατά τεκμήριο, η πιο επιτυχημένη ομάδα του νομού Λασιθίου και μια από τις μεγαλύτερες και γνωστότερες σε περιφερειακό επίπεδο Κρήτης, με τίτλους και μακροχρόνιες παρουσίες σε εθνικές διοργανώσεις.
Ιστορία
Η ίδρυση του Ομίλου Φιλάθλων Ιεράπετρας το 1970 προήλθε από την ένωση των τότε δύο ομάδων της Ιεράπετρας, της Θύελλας και του Διαγόρα. Στη δεκαετία του 1970 αγωνίστηκε στην τότε Εθνική Ερασιτεχνική Κατηγορία, η οποία ήταν η αμέσως επόμενη κατηγορία μετά τη Β΄ Εθνική, και έχοντας στις τάξεις του μόνο ντόπιους παίκτες. Η έδρα του την εποχή εκείνη ήταν το γήπεδο στην περιοχή Αλυκή Ιεράπετρας.
Στις επόμενες δεκαετίες είχε πάντα πρωταγωνιστικό ρόλο αγωνιζόμενος συνήθως στο πρωτάθλημα της Δ΄ Εθνικής, αλλά και στην Α' Λασιθίου και βέβαια στη Γ΄ Εθνική.
Από τις πιο σημαντικές στιγμές της ιστορίας του θεωρείται η κατάκτηση του περιφερειακού πρωταθλήματος του ομίλου της Κρήτης την περίοδο 2005–06 και η άνοδος του στη Γ΄ Εθνική. Αγωνιζόμενος για πρώτη φορά στην ιστορία του στο πρωτάθλημα της Γ΄ Εθνικής 2006–07 έκανε μια αξιοπρεπή πορεία, δεν κατάφερε όμως να σωθεί κυρίως λόγω απειρίας. Αξιοσημείωτο από την παρουσία του οι δύο νίκες επί της Παναχαϊκής (Παναχαϊκή-ΟΦΙ 0–1 στην Πάτρα, και ΟΦΙ-Παναχαϊκή 2–1 στην Ιεράπετρα).
Τη σεζόν 2018–19 έκανε σπουδαία εμφάνιση στον θεσμό του Κυπέλου Ελλάδας, όπου έφτασε στη φάση των ομίλων φέρνοντας μάλιστα στη φάση αυτή ισοπαλία 2–2 με τον Παναθηναϊκό μέσα στο Ο.Α.Κ.Α..
Τη σεζόν 2017–18 κατέλαβε την τρίτη θέση στο πρωτάθλημα της Γ' Εθνικής και προπάντων κατέκτησε το Κύπελλο Ερασιτεχνών Ελλάδας νικώντας τη Νίκη Βόλου με 2–0 στον τελικό στο Κερατσίνι.
Η πιο επιτυχημένη σεζόν στην ιστορία του θεωρείται η 2018–19, επειδή στέφεται πρωταθλητής του 5ου ομίλου της Γ' Εθνικής και κερδίζει την άνοδό του στη Φούτμπολ Λιγκ (Γ' Εθνική Κατηγορία, σύμφωνα με την αναδιάρθρωση της ΕΠΟ) για πρώτη φορά στην ιστορία του, ενώ το 2020 καταφέρνει να εξασφαλίσει μία θέση στη Σούπερ Λιγκ 2 λόγω της απόσυρσης της συμμετοχής του Πανιωνίου από το πρωτάθλημα της σεζόν 2020–21.
Η τριετία των ιστορικών επιτυχιών
Το καλοκαίρι του 2017 έμελε να είναι μεταβατικό, από τη διαφαινόμενη καταστροφική μη συμμετοχή στη Γ΄ εθνική, στη στροφή 180ο μοιρών με την έλευση στην διοικητική ηγεσία του ανθρώπου που άλλαξε το ρου της ιστορίας. Ο επιχειρηματίας Αθανάσιος Χηνόπουλος μετά από προσέγγιση κάποιων ανθρώπων του ΟΦΙ, αναλαμβάνει πρόεδρος και ξεκινάει πλέον μια διαδρομή που θα μείνει αξέχαστη στους χιλιάδες φίλους της ομάδας.
2017-2018
2018-2019
Επική σαιζόν για το συγκρότημα της Ιεράπετρας, 2η σερί σαιζόν στη Γ΄ εθνική και τον 5ο όμιλο, σηκώνει ένα πρωτάθλημα που ουδέποτε το είχε στη συλλογή της ομάδα του Λασιθίου. Το τέλος της σαιζόν βρίσκει τον ΟΦΙ πρωταθλητή Γ΄ εθνικής για πρώτη φορά στην ιστορία. Μπροστά σε πάνω από 3000 φίλους του, την τελευταία αγωνιστική, επικρατεί 2-0 του Εθνικού Πειραιώς. Όλη η Ιεράπετρα και το Λασίθι βάζουν τα γιορτινά του και πανηγυρίζουν την άνοδο στις επαγγελματικές κατηγορίες. Παράλληλα έκανε το νταμπλ αφού νίκησε στο τελικό Λασιθίου 3-1 την ΑΕ Νεάπολης. Η συλλογή των τίτλων συνεχίστηκε και με την κατάκτηση του σούπερ καπ, 3-0 στο τελικό την ΑΕ Νεάπολης στην αρχή της σαιζόν.
Παράλληλα καταγράφεται άλλη μια σημαδιακή στιγμή για τον ΟΦΙ και το κόσμο του, προκρίνεται στους ομίλους του κυπέλλου Ελλάδας κερδίζοντας 1-0 την ΑΕ Καραϊσκάκης Άρτας στο Παγκρήτιο. Τίθεται αντιμέτωπος με μεγάλα ονόματα του Ελληνικού ποδοσφαίρου. Αρχικά χάνει 0-2 στο Παγκρήτιο από τον ΑΟΧ-Κισσαμικό και προσεγγίζει το ΟΑΚΑ για να παίξει με τον υπερηχητικό Παναθηναϊκό. Όλη η Ελλάδα θαύμασε τον ΟΦΙ και το εκπληκτικό του παιχνίδι, ανατρέπει το 1-0 και το κάνει 1-2 για να χάσει μια τεράστια νίκη στο 94΄ καθώς ισοφαρίστηκε από τους «πράσινους» 2-2. Την τελευταία αγωνιστική του ομίλου, υποδέχτηκε στο κατάμεστο Βουζουνεράκειο τον Παναιτωλικό(διεκδικούσε ακόμα και Ευρώπη εκείνη την σαιζόν) του Τραϊανού Δέλλα κάνοντας μια ακόμα μεγάλη προσπάθεια με το 0-0 να αποτελεί επιτυχία.
2019-2020
Δυστυχώς η ατυχής επιλογή της τότε κυβέρνησης και του υφυπουργού αθλητισμού κ. Βασιλειάδη αδικεί τον ΟΦΙ κατάφορα και του στερεί αυτό που κέρδισε στους αγωνιστικούς χώρους, την πολυπόθητη άνοδο. Η αναδιάρθρωση που έγινε ουσιαστικά διατήρησε τον ΟΦΙ στην 3η τη τάξη κατηγορία της χώρας και έτσι η football league που για χρόνια αποτελούσε την Β΄ εθνική, μετατράπηκε σε Γ΄ εθνική. Παρόλα αυτά η συμμετοχή σε επαγγελματική κατηγορία παρέμεινε και ο ΟΦΙ μπήκε στην ιστορική διαδικασία της μετατροπής του σε ΠΑΕ μετά από 14 χρόνια.
Η χρονιά αρχίζει με τίτλο και τη κατάκτηση του σούπερ καπ Λασιθίου, 3-0 τον ΑΟΑΝ στο Βουζουνεράκειο. Μπορεί να έγιναν κάποιες αλλαγές κατά την διάρκεια του πρωταθλήματος στην φουτμπαλ λιγκ, άλλαξε ο προπονητής και τη θέση του επιτυχημένου Μάγγου πήρε ο Τιμόθεος Καβακάς, όμως το αποτέλεσμα ήταν το ίδιο. Η Λασιθιώτικη ομάδα έκανε μια εξαιρετική παρουσία απέναντι σε παραδοσιακές δυνάμεις του Ελληνικού χώρου όπως, Βέροια, Καβάλα, Νίκη και Ολυμπιακός Βόλου, Καλαμάτα, Ιωνικός, Τρίκαλα, τερματίζοντας στην 4η θέση. Μπορεί το πρωτάθλημα να μην ολοκληρώθηκε κανονικά λόγω του κορωνοϊου, όμως η θέση που κατέκτησε ο ΟΦΙ ήταν πλήρως αντιπροσωπευτικής της καλής του παρουσίας. Η επιβράβευση και η αποκατάσταση της αδικίας ενός έτους πριν, πιστοποιήθηκε και έτσι ο ΟΦΙ εξασφάλισε επιτέλους την άνοδος στην 2η τι τάξη κατηγορία της χώρας μας.
Έδρα
Η έδρα του είναι το Δημοτικό Στάδιο Ιεράπετρας Πέτρος Βουζουνεράκης, χωρητικότητας 3.000 θέσεων.
Φίλαθλοι
Οι οργανωμένοι οπαδοί του λέγονται ΚΟΥΡΗΤΕΣ.
Παραπομπές
http://ofierapetras.blogspot.com/2011/03/blog-post.html
Εξωτερικοί σύνδεσμοι
Κατηγορία:Αθλητικοί σύλλογοι Λασιθίου Κατηγορία:Ιδρύσεις αθλητικών συλλόγων το 1970 Κατηγορία:Ιδρύσεις ποδοσφαιρικών ομάδων το 1970 Κατηγορία:Ποδοσφαιρικές ομάδες Ελλάδας Κατηγορία:Ιεράπετρα
Πρωταγόρας (διάλογος)
Ο Πρωταγόρας είναι διάλογος του Πλάτωνα, που γράφτηκε στην πρώτη σωκρατική περίοδο της συγγραφικής του δραστηριότητας και αναφέρεται στους ηθικούς κινδύνους που ελλοχεύουν για όσους νέους υποστούν την παιδαγωγική επίδραση των σοφιστών. Τόπος του διαλόγου είναι το σπίτι του πλουσίου Αθηναίου Καλλία, ο οποίος φιλοξενούσε τον σοφιστή και φιλόσοφο Πρωταγόρα.
Χρονολόγηση και ιστορικό του διαλόγου
Στον Πρωταγόρα ο Σωκράτης φέρεται να εξιστορεί σε φιλικό πρόσωπο μια σημαντική συζήτηση που είχε λίγες ώρες πριν στο σπιτι του Καλλία με το διάσημο σοφιστή Πρωταγόρα. Λέει λοιπόν όσα ειπώθηκαν, ξεκινώντας με το πώς βρέθηκε εκεί. Κοιμόταν όταν ήρθε μέσα στα άγρια χαράματα και τον ξύπνησε ο Ιπποκράτης, ένας φίλος του, που τον ξεσήκωσε με πάθος να πάνε στο σπίτι του Καλλία γρήγορα γιατί εκεί φιλοξενείτο ο σπουδαίος σοφιστής Πρωταγόρας. Ο Ιπποκράτης θέλει να γίνει μαθητής του σοφιστή και ο Σωκράτης αντιδρά, αλλά δέχεται να τον συνοδεύσει, πείθοντάς τον όμως να ξημερώσει πρώτα για να μην ενοχλήσουν. Στη λίγη ώρα που απομένει για να βγει ο ήλιος, ο Σωκράτης συζητά με τον Ιπποκράτη προσπαθώντας στην ουσία να του μεταβάλει γνώμη. Προσπαθεί να τον πείσει ότι πρέπει να είναι πιο προσεκτικός με τους ανθρώπους στους οποίους θέλει να εμπιστευτεί το μυαλό του και την ψυχή του
Στη συνέχεια πηγαίνουν στο σπίτι του Καλλία μαζί με τον Αλκιβιάδη. Μαζί τους φτάνει εκεί και ο Κριτίας. Οταν μπαίνουν μέσα ο Σωκράτης αναφέρει όσους βρίσκονται εκεί και αρχίζει ο διάλογος με τον Πρωταγόρα.
Μέσα από τη συζήτηση αναδεικνύονται οι πεποιθήσεις του σοφιστή φιλοσόφου και η αμφισβήτηση του Σωκράτη. Ο διάλογος επικεντρώνεται στο επίμαχο ζήτημα του κατά πόσον μπορεί η ηθική ή η αρετή να αποτελέσουν αντικείμενο επαγγελματικής διδασκαλίας. Στη συζήτηση παρεμβάλλεται κάποια στιγμή υπέρ του Σωκράτη και ο Αλκιβιάδης.
Οι Λουσιάδες
Άσμα Ι
Εισάγεται από τον ποιητή το θέμα, που είναι τα μεγάλα κατορθώματα των Λουσιάδων ή Λουσιτανών, των γιων του Λούσου, δηλαδή των Πορτογάλων. Μετά από την επίκληση στις Ταγίδες, τις Νύμφες του ποταμού Τάγου, που ταυτίζονται εδώ με τις Μούσες, και την αφιέρωση στον βασιλιά Σεβαστιανό, ο ποιητής (σύμφωνώντας με την αναγεννησιακή παράδοση που ακολουθεί τα ελληνορωμαϊκά μεγάλα πρότυπα της Ιλιάδας και της Οδύσσειας του Ομήρου, καθώς και της Αινειάδας του Βιργιλίου) παρουσιάζει τους δώδεκα θεούς να συνεδριάζουν στον Όλυμπο. Το θέμα της συνέλευσης των θεών είναι το ταξίδι των Πορτογάλων, που ως νέοι Αργοναύτες πλέουν προς την Ινδία. Ο Βάκχος, δηλαδή ο Διόνυσος, αντιτίθεται στους Πορτογάλους, φοβούμενος ότι τα κατορθώματά τους θα επισκιάσουν τη φήμη που είχε αποκτήσει στην Ανατολή από την εκστρατεία του στην Ινδία. Η Αφροδίτη και ο Άρης τίθενται σθεναρά με το μέρος τους, ενώ ο Δίας είναι ευνοϊκά διακείμενος. Όπως συμβαίνει και στα μεγάλα κλασικά έπη, το έργο αρχίζει έτσι in medias res με τα πλοία του Ντα Γκάμα ήδη να περιπλέουν την ανατολική ακτή της Αφρικής φτάνοντας στα νησιά κοντά στη Μοζαμβίκη. Εδώ ο Βάκχος, μεταμφιαζόμενος σε μωαμεθανό, στρέφει κατά των ξένων τον πληθυσμό που επιτίθεται κατά των Πορτογάλων, οι οποίοι καταφέρνουν να γλιτώσουν και να φτάσουν τελικά με τα πλοία στη Μομπάσα.
Πρωταγόρας (διάλογος)
Χρονολόγηση και ιστορικό του διαλόγου
Ο διάλογος φαίνεται (από τις ηλικίες των συνομιλούντων και από το κλίμα της συνάντησης) ότι έγινε γύρω στο 432 ή 433 π.Χ. και πάντως πριν από τον Πελοποννησιακό Πόλεμο. Ο Πρωταγόρας παρουσιάζεται από τον Πλάτωνα (πιθανόν και τον Σωκράτη) σαν ένας φιλόδοξος έμπορος της γνώσης που χρησιμοποιεί τη φιλοσοφία χωρίς καν να τη γνωρίζει επαρκώς σε βάθος. Αυτό απορρέει από την έντονη αντιπάθεια του συγγραφέα προς τους σοφιστές και τον Πρωταγόρα προσωπικά. Εντούτοις ο Πρωταγόρας υπήρξε ιδιαίτερα σημαντικός διανοούμενος όπως και άλλοι αναφερόμενοι στο διάλογο σοφιστές.
Οι Λουσιάδες
Άσμα ΙΙ
Στη Μομπάσα ο Βάκχος, μεταμφιεσμένος τώρα σε χριστιανό και προσκυνώντας ευλαβικά μπρος σ' ένα ψεύτικο εικονοστάσι, εξαπατά δύο ανιχνευτές - κατασκόπους που έχει στείλει ο Ντα Γκάμα, κάνοντάς τους να πιστεψουν ότι στην πόλη υπάρχουν χριστιανοί. Επεμβαίνουν ωστόσο η Αφροδίτη με τις Νηρηίδες, σώζοντας τους Πορτογάλους από την ενέδρα στην οποία είχαν πέσει. Η Αφροδίτη μεσολαβεί στον Δία υπέρ των Πορτογάλων και αυτός της προβλέπει ένα λαμπρό μέλλον γι' αυτούς στην Ανατολή. Στέλνει έπειτα τον Ερμή πρώτα να ειδοποιήσει μέσα σε όνειρο τον Ντα Γκάμα να φύγει η αρμάδα αμέσως από τη Μομπάσα και να μεταβεί στο Μαλίντι, όπως θα τύχαινε εγκάρδιας υποδοχής και θα έβρισκε πλοηγό για να τους οδηγήσει στην Ινδία. Περιγράφεται η άφιξη και η πανηγυρική υποδοχή των Πορτογάλων στο Μαλίντι, ο βασιλιάς του οποίου τους υποδέχεται με ευμενείς διαθέσεις, επισκεπτόμενος τα πλοία και ζητώντας από τον Ντα Γκάμα πληροφορίες για την πατρίδα του και το ταξίδι τους ως εκεί.
Άσμα IV
Συνεχίζοντας ο Ντα Γκάμα διηγείται πώς μετά τον θάνατο του Φερδινάνδου ακολούθησε μια ταραχώδης περίοδος εμφυλίου πολέμου που κατέληξε στη μάχη της Αλζουμπαρότα μετά την οποία εγκαθιδρύθηκε στη βασιλική εξουσία ο Οίκος των Αβίς με πρώτο βασιλά τον Ιωάννη Α΄. Κατά τη διάρκεια της βασιλείας του οι Πορτογάλοι κατακτούν τη Θέουτα στην ακτή του Μαρόκου. Ο Αλφόνσος Ε΄ έχει πολλές στρατιωτικές επιτυχίες στο Μαρόκο και διεξάγει πόλεμο κατά της Καστίλλης. Επί βασιλείας του Ιωάννη Β΄ συνεχίζονται οι εξερευνήσεις σε Ατλαντικό και Αφρική που είχαν αρχίσει από τον Ερρίκο τον Θαλασσοπόρο, καθώς και στην Ινδία με αποστολή εξερευνητών μέσω της Μεσογείου και της Περσίας. Ο βασιλιάς Εμμανουήλ Α΄ βλέπει στον ύπνο του τους ποταμούς Ινδό και Γάγγη και στέλνει τον Βάσκο ντα Γκάμα να ανακαλύψει τη θαλάσσια οδό προς την Ινδία διαπλέοντας το Ακρωτήριο της Καλής Ελπίδος. Κατά τον απόπλου της αρμάδας από το λιμάνι της Λισαβόνας ένας γέροντας στην ακτή εκφράζει με δυνατή φωνή την αποδοκιμασία του πλήθους, που είναι απαισιόδοξο για την έκβαση του εγχειρήματος.
Άσμα V
Ο Βάσκο ντα Γκάμα διηγείται τώρα στον βασιλιά του Μαλίντι τα συμβάντα του ταξιδιού τους μέχρι να φτάσουν στο Μαλίντι. Κατά τη διάρκεια του ταξιδιού ανακαλύπτουν καινούργια μέρη και πρωτοαντικρίζουν τον Σταυρό του Νότου και τις φωτιές του Αγίου Έλμου. Στην περαιτέρω πορεία αντιμετωπίζουν κινδύνους από τους άγριους ιθαγενείς, όπως στην περίπτωση της καταδίωξης του ναύτη Φερνάο Βελόζο (Fernão Veloso). Στο Ακρωτήριο της Καλής Ελπίδας συναντούν τον γίγαντα Αδαμάστορα, που είχε πετρώσει τιμωρημένος από τους θεούς γιατί ερωτεύτηκε και θέλησε να αποκτήσει τη Νηρηίδα Θέτιδα. Ο Αδαμάστωρ προφητεύει μελλοντικές συμφορές στην Ανατολή για τους Πορτογάλους. Τέλος κινδυνευουν από την ασθένεια του σκορβούτου που θερίζει τα πληρώματα. Ο Ντα Γκάμα διηγείται στον βασιλιά του Μαλίντι τα τελευταία στάδια του ταξιδιού ως εκεί, υπηρήφανος που οι Πορτογάλοι κατέφεραν ένα τέτοιο μέγα κατόρθωμα που κανείς δεν είχε καταφέρει πριν απ' αυτούς, ενώ και ο ίδιος ο βασιλιάς εντυπωσιάζεται από τις διηγήσεις του. Ο δε ποιητής βρίσκει ευκαιρία να εξάρει τον ρόλο της ποίησης στη διαιώνιση των άθλων των ηρώων.
Άσμα VI
Ο βασιλιάς του Μαλίντι παρέχει στον Βάσκο ντα Γκάμα και τους ναύτες του άφθονες διασκεδάσεις και τους δίνει επίσης έναν έμπιστο πλοηγό για να τους κατευθύνει στην Ινδία. Η πορτογαλική αρμάδα διασχίζει τον Ινδικό Ωκεανό, ενώ ο Βάκχος επισκέπτεται τον Ποσειδώνα στο μεγαλόπρεπο υποθαλάσσιο παλάτι του εκλιπαρώντας τον να εμποδίσει την άφιξη των Πορτογάλων στην Ινδία. Μετά από συνέλευση των θαλασσίων θεοτήτων, ο Ποσειδώνας διατάζει τον Αίολο να εξαπολύσει τους ανέμους στον ωκεανό κατά της αρμάδας του Βάσκο ντα Γκάμα. Στο μεταξύ οι ναύτες ακούνε τον Βελόζο να τους διηγείται την ιστορία των Δώδεκα της Αγγλίας, δηλαδή την ιστορία δώδεκα Πορτογάλων ιπποτών που ταξίδεψαν ως την Αγγλία για να υπερασπιστούν την τιμή δώδεκα Αγγλίδων δεσποινών της Αυλής και αναγορεύθηκαν νικητές στους ιπποτικούς αγώνες. Δεν είχε προλάβει καλά-καλά να τελειώσει τη διήγηση, όταν ξεσπάει μια φοβερή καταιγίδα και τα πλοία κινδυνεύουν να καταποντιστούν. Επεμβαίνει τότε η Αφροδίτη στέλνοντας τις νύμφες της να σαγηνεύσουν και να ηρεμήσουν τους ανέμους. Χαράζει η μέρα. Η καταιγίδα σταματά και τότε οι ναύτες βλέπουν μπροστά τους την Ακτή του Μαλαμπάρ και την πόλη του Καλικούτ, στην Ινδία. Ο Βάσκο ντα Γκάμα ευχαριστεί τον Θεό. Ο ποιητής κλείνει το άσμα με σκέψεις περί των αληθινών ηρώων και των άθλων τους.
Άσμα VII
Ο ποιητής επαινεί τους Πορτογάλους, που αν και μικρός λαός, πράττουν το καθήκον τους ως γενναίοι χριστιανοί κατά των απίστων, σε αντίθεση με τους Γερμανούς και τους Άγγλους, που έχουν αποστατήσει από την Καθολική Εκκλησία δημιουργώντας το προτεσταντικό δόγμα, αλλά και τους Γάλλους που εποφθαλμιούν εδάφη χριστιανικών χωρών αντί να πολεμούν τους Τούρκους. Κατηγορεί επίσης τους Ιταλούς, που έχουν ξεπέσει και είναι διαιρεμένοι σε αντιμαχόμενα κρατίδια. Οι χριστιανοί θα έπρεπε να είναι ενωμένοι για να επιτεθούν στους Τούρκους, που έχουν υποδουλώσει πολλούς χριστιανικούς λαούς της Ευρώπης και της Ασίας. Αντίθετα, οι Πορτογάλοι έχουν καταλάβει πολλές χώρες των απίστων στη Βόρεια Αφρική και στην Ινδία. Ο ποιητής κάνει στο σημείο αυτό μια πρώτη περιγραφή της Ινδίας. Ο Βάσκο ντα Γκάμα στέλνει απεσταλμένους στο Κάλικουτ και αυτοί συναντούν έναν μουσουλμάνο από την Μπαρμπαριά ονόματι Μονσάιντε που μιλά ισπανικά. Αυτός έρχεται στο πλοίο και τους πληροφορεί για τα ήθη των Ινδών.
Άσμα VIII
Ο Πάουλο ντα Γκάμα περιγράφει στον Κατουάλ τις σημαίες που απεικονίζουν σημαντικά πρόσωπα από την ιστορία της Πορτογαλίας. Ο γέροντας με το αρχαιοελληνικό ένδυμα είναι ο Λούσος, γιος του Βάκχου, ο γενάρχης των Λουσιτανών, προγόνων των σημερινών Πορτογάλων. Δεύτερος περιγράφεται ο Οδυσσέας, ως ιδρυτής της Λισαβόνας, ο οποίος έχτισε σε αυτήν ένα ναό της προστάτιδός του, θεάς Αθηνάς. Συνεχίζει περιγράφοντας τον Λουσιτανό ήρωα Βιριάτο και τον Σερτώριο. Προχωρά με τον Δον Ενρίκε, πρόγονο των Πορτογάλων βασιλέων, τον βασιλιά Αλφόνσο Α', τον ιερέα Θεοτόνιο και τον πολεμιστή κατά των μωαμεθανών Μεμ Μονίζ στη διάρκεια της βασιλείας του Σάνσου Α'. Έπειτα περνά στην περιγραφή του Γιράλδου του Ατρόμητου, του Μαρτίν Λόπες, του Επίσκοπου Ματθαίου της Λισαβόνας, του Πάιο Κορέιρα, του Γκονσάλο Ριβέιρα, του Νούνο Άλβαρες Περέιρα, του Κόμητα Πέδρου ντε Μενέζες και άλλων ηρώων, φτάνοντας μέχρι την εποχή του Ερρίκου του Θαλάσσοπόρου. Οι ποιητής, επί τη ευκαιρία, παρατηρεί ότι οι απόγονοι πολλές φορές επαφίενται σε όσα τους έχουν κληροδότήσει οι ηρωικοί πρόγονοι και δεν αποζητούν τη δόξα, καταδικάζοντας τους εαυτούς τους στη λήθη.
Στο μεταξύ στην πόλη οι Ινδουιστές μάντεις του Σαμορίν του ανακοινώνουν ότι οι Πορτογάλοι έχουν κακές προθέσεις και ο Σαμορίν ρωτά τον Βάσκο ντα Γκάμα μήπως είναι πειρατές ή επικίνδυνοι τυχοδιώκτες. Ο Βάσκο ντα Γκάμα του λέει ότι είναι εξερευνητές και ότι έχουν έρθει για εμπόριο και μάλιστα προτίθενται να βγάλουν τα εμπορεύματα που έχουν για πώληση. Ο Βάκχος πάλι, που έχει πάρει τη μορφή του Προφήτη Μωάμεθ, εμφανίζεται σ' έναν πιστό μουσουλμάνο και του ανακοινώνει ότι οι ξένοι είναι εχθροί της πίστης και έχουν κακό σκοπό για τους μουσουλμάνους. Προξενείται έτσι εξέγερση στην πόλη τόσο των Ινδουιστών όσο και των Μουσουλμάνων κατά των Πορτογάλων. Ο Κατουάλ επιστρέφοντας από τα πλοία δεν αφήνει τον Βάσκο ντα Γκάμα να αναχωρήσει με διάφορες προφάσεις και ο Ντα Γκάμα αρχίζει να υποψιάζεται ότι σκοπεύουν να τον αιχμαλωτίσουν. Εν τέλει δωροδοκεί τον Κάτουαλ με ένα ποσό από τα χρήματα που οι Πορτογάλοι θα κερδίσουν από την πώληση των εμπορευμάτων για να τους αφήσει να φύγουν. Ο ποιητής αναλογίζεται για την αξία του χρήματος και πώς μπορεί να εξογοράσει τα πάντα, ανθρώπους και συνειδήσεις.
Άσμα IX
Ο Βάσκο ντα Γκάμα βρίσκεται ξανά στο πλοίο του και αποφασίζει για την ασφάλειά του να μην επιστρέψει στην ακτή. Δύο όμως πράκτορες των Πορτογάλων συλλαμβάνονται ως όμηροι. Ο Μονσάιντε, που έχει συνοδέψει τον Ντα Γκάμα στο πλοίο, του ανακοινώνει ότι, από όσα είχε ακούσει στην πόλη, αναμένεται να επιστρέψει οσονούπω ο στόλος από τη Μέκκα και τότε η αρμάδα των Πορτογάλων θα κινδυνέψει. Ο Βάσκο ντα Γκάμα αποφασίζει ότι ήταν ώρα να επιστρέψουν στην Πορτογαλία. Οι Πορτογάλοι συλλαμβάνουν κάποιους μωαμεθανούς εμπόρους και τους ανταλλάσσουν με τους δύο ομήρους πράκτορες. Ο στόλος αναχωρεί για τη Λισαβόνα και μαζί τους ακολουθεί και ο Μονσάιντε, που θέλει να γίνει χριστιανός.
Η Αφροδίτη, γεννημένη εξάλλου και η ίδια στη θάλασσα, αποφασίζει να ανταμοίψει τους Πορτογάλους θαλασσοπόρους για τις ταλαιπωρίες τους και δημιουργεί μία νήσο ερωτικών τέρψεων για χάρη τους. Στέλνει τον γιο της Έρωτα, ο οποίος τοξεύει με τα βέλη του τις Νηρηίδες που μέλλουν να γίνουν οι ερωτικές σύντροφοι των Πορτογάλων. Ακόμα και η Τηθύς, η θεά των ωκεανών, που προορίζεται από την Αφροδίτη να γίνει η σύντροφος του Ντα Γκάμα, δεν γλιτώνει από τα βέλη του. Η Τηθύς και οι ερωτοχτυπημένες Νηρηίδες, σπεύδουν στη νήσο και προετοιμάζονται για την έλευση των Πορτογάλων, οι οποίοι εκπλήσσονται ευχάριστα από αυτό τον τόπο των απολαύσεων και αρχίζουν να κυνηγούν τις νύμφες, ενώ και η Τηθύς αφιερώνεται ολόψυχα στον Ντα Γκάμα. Ο ποιητής πάντως μιλά και για τη συμβολική σημασία αυτής της νήσου της αγάπης.
Άσμα X
Κατά τη διάρκεια ενός πλούσιου συμποσίου στη νήσο του Έρωτα, στο οποίο συμμετέχουν οι ναύτες του Ντα Γκάμα και οι Νηρηίδες, μία νύμφη τους προφητεύει με κάθε λεπτομέρεια τα μελλοντικά κατορθώματα των Πορτογάλων στην Ινδία και στην Ανατολή γενικότερα. Η Τηθύς συνοδεύει τον Ντα Γκάμα στην κορυφή ενός βουνού, από την οποία ανέρχονται ψηλά στους αιθέρες. Εκεί του αποκαλύπτει τη δομή του σύμπαντος, σύφωνα με το παλιό γεωκεντρικό σύστημα. Του αποκαλύπτει επίσης ότι τόσο οι ίδια, όσο και οι λοιποί θεοί της μυθολογίας, αποτελούν σύμβολα των αγγέλων του ενός Θεού, ενώ και ο Δίας συμβολίζει αυτόν τον ίδιο τον Ένα Θεό. Έπειτα η Τηθύς κάνει περιγραφή των ηπείρων και των νήσων της γης, αρχίζοντας με το ανατολικό ημισφαίριο (Ευρώπη, Ασία, Αφρική) και τελειώνοντας με το δυτικό (Αμερική) επικεντρώνοντας στη Βραζιλία, που θα γίνει πορτογαλική κτήση.
Τζορτζ Σάντερς
μικρογραφία|260x260εσ|Ο Σάντερς (αριστερά) με τη Λαρέιν Ντέι και τον Τζόελ Μακρέι στην ταινία [[Πριν από τη Θύελλα|Πριν από τη θύελλα (1940)]] μικρογραφία|260x260εσ|Ο Σάντερς (δεξιά) με τον [[Άλφρεντ Χίτσκοκ στην ταινία Ρεβέκκα (1940)]] μικρογραφία|260x260εσ|Με την [[Ίνγκριντ Μπέργκμαν στην ταινία Θύελλα στον ουρανό (1941)]] μικρογραφία|260x260εσ|Σε στιγμιότυπο της ταινίας Ο μαύρος πειρατής (1942) μικρογραφία|260x260εσ|Με τη [[Χέντι Λαμάρ στην ταινία Λουλούδι της συμφοράς (1946)]] μικρογραφία|260x260εσ|Με τη Λίντα Νταρνέλ και τον [[Ρίτσαρντ Χάιντεν (δεξιά) στην ταινία Άμπερ για πάντα (1947)]] Ο Τζορτζ Σάντερς (George Henry Sanders, 3 Ιουλίου 1906 - 25 Απριλίου 1972) ήταν Βρετανός ηθοποιός του κινηματογράφου και της τηλεόρασης βραβευμένος με όσκαρ Β' ανδρικού ρόλου για την ταινία Όλα για την Εύα (All About Eve, 1950). Ήταν ο δεύτερος ηθοποιός που υποδύθηκε τον Σάιμον Τέμπλαρ στη σειρά ταινιών Ο άγιος (The Saint). Επίσης, δάνεισε τη φωνή του στον Σιρ Χαν, τον κακό τίγρη της ταινίας κινουμένων σχεδίων της εταιρείας Disney Το βιβλίο της ζούγκλας (The Jungle Book, 1967).
Free Guy
Το Free Guy είναι Αμερικανική κωμική ταινία επιστημονικής φαντασίας του 2021 σε σκηνοθεσία και παραγωγή από τον Σον Λέβι και σενάριο των Ματ Λίμπερμαν και Ζακ Πεν από ιστορία του Λίμπερμαν. Πρωταγωνιστούν οι Ράιαν Ρέινολντς, Τζόντι Κόμερ, Λιλ Ρελ Χάουερι, Ούτκαρς Αμπούντκαρ, Τζο Κίρι και Τάικα Γουαϊτίτι.
Τζορτζ Σάντερς
Βιογραφία
Ο Τζορτζ Χένρι Σάντερς γεννήθηκε από Άγγλους γονείς στην Αγία Πετρούπολη της Ρωσικής Αυτοκρατορίας το 1906. Γονείς του ήταν οι Χένρι και Μάργκαρετ Σάντερς. Ο μεγαλύτερος αδερφός του ήταν ο επίσης ηθοποιός Τομ Κόνγουεϊ, ενώ είχε και μια μικρότερη αδερφή τη Μάργκαρετ. Ο Σάντερς ήταν 11 χρονών, όταν ξέσπασε η Ρώσικη Επανάσταση το 1917 κι η οικογένεια αναγκάστηκε να επιστρέψει στην Αγγλία. Φοίτησε στο κολέγιο του Μπράιτον και στη συνέχεια γράφτηκε στο τεχνικό κολέγιο του Μάντσεστερ. Μετά την αποφοίτησή του εργάστηκε σε μια διαφημιστική εταιρεία. Γραμματέας της εταιρείας ήταν η άσημη ακόμα, ηθοποιός, Γκριρ Γκάρσον. Η Γκάρσον τον ώθησε να πάρει την απόφαση να γίνει ηθοποιός.
Πρωταγόρας (διάλογος)
Μέρη του διαλόγου
Όταν τελικά ο Σωκράτης και ο ο Ιπποκράτης συναντούν τον Πρωταγόρα, τον βρίσκουν περιτριγυρισμένο από πολλούς άλλους. Μετά από αυτό το σημείο, ο πλατωνικός διάλογος χωρίζεται σε πέντε μέρη:
Οι Λουσιάδες
Άσμα X
Ο στόλος επιστρέφει στη Λισαβόνα. Στο τέλος του έργου ο ποιητής παρατηρεί απογοητευμένος ότι στην ίδια την Πορτογαλία έχει σχεδόν σβήσει το αίσθημα του ηρωισμού των παλιών καιρών. Απευθύνεται στον βασιλιά Σεβαστιανό και τον καλεί να μην ξεχνά τους Πορτογάλους που αγωνίζονται πέρα από τις θάλασσες για τη δική του δόξα και τη δόξα της Πορτογαλίας. Τον καλεί να έχει σύμβουλό του μόνο την πείρα και την προσωπική αξία και υπόσχεται να γράψει αυτός (ο Καμόενς) ένα νέο έπος για τα μελλοντικά κατορθώματα του βασιλιά εναντίον των μωαμεθανών της Αφρικής. Εύχεται στον βασιλιά να γίνει ένας νέος Μέγας Αλέξανδρος, που όμως δεν θα χρειάζεται, όπως ο Μακεδόνας στρατηλάτης, να φθονεί τον Αχιλλέα επειδή ο ίδιος ο βασιλιάς δεν είχε έναν Όμηρο για να ψάλλει τη δόξα του.
Πρωταγόρας (διάλογος)
Η θέση του Πρωταγόρα
Ο Σωκράτης ρωτάει αρχικά τον Πρωταγόρα σε τι συνίσταται η ωφέλεια που θα είχε ο φιλομαθής Ιπποκράτης από τη διδασκαλία του. Ο σοφιστής απαντάει πως το νέο μάθημα που θα διδάξει στον Ιπποκράτη είναι η πολιτική τέχνη, δηλαδή η μάθηση και η ικανότητα να διευθύνονται άριστα τα πράγματα, τόσο του ιδιωτικο-οικογενειακού όσο και του δημοσίου βίου. Ο Πρωταγόρας υπόσχεται πως μπορεί να διαπλάσει αγαθούς πολίτες. Ο Σωκράτης όμως έχει αντιρρήσεις και λέει πως αυτά που υπόσχεται να διδάξει ο Πρωταγόρας δεν είναι πράγματα διδακτά, αντλώντας επιχειρήματα από την πολιτική ζωή της πόλης. Στα επιχειρήματά του, ο Πρωταγόρας απαντάει με έναν μύθο και έπειτα με την ερμηνεία του μύθου αυτού.
Free Guy
Ο Λίμπερμαν ξεκίνησε να γράφει το σενάριο του 2016, που εξαγοράστηκε από την 20th Century Fox λίγο αργότερα. Ο Λέβι ήθελε να πρωταγωνιστήσει ο Χιου Τζάκμαν, ο οποίος τον σύστησε στον Ρέινολντς, με αποτέλεσμα ο Λέβι να αφήνει την προσαρμογή ζωντανής δράσης του Uncharted. Η εξαγορά της 21st Century Fox από την Disney έκανε το Free Guy μια από τις πρώτες ταινίες παραγωγής 20th Century που συνέχισαν την παραγωγή υπό την ιδιοκτησία της Disney. Τα γυρίσματα έλαβαν μέρος στην Μασαχουσέτη και στην Καλιφόρνια από τον Μάιο μέχρι τον Ιούλιο του 2019.
Τζορτζ Σάντερς
Βιογραφία
Ο Σάντερς έκανε το ντεμπούτο του στη μεγάλη οθόνη το 1929. Επτά χρόνια αργότερα, μετά από μια σειρά αγγλικών παραγωγών, συμμετείχε στην πρώτη του αμερικάνικη ταινία Γύπες των θαλασσών (Lloyd's of London). Στη συνέχεια ανέλαβε δευτερεύοντες ρόλους σε μεγάλες παραγωγές όπως το Εξομολόγηση ενός κατασκόπου (Confessions Of A Νazi Spy, 1939) και τις ταινίες του Άλφρεντ Χίτσκοκ Πριν από τη θύελλα (Foreign Correspondent) και Ρεβέκκα. Η επιτυχία συνεχίστηκε τη δεκαετία του '40 με τη συμμετοχή του στην ταινία Θύελλα στον ουρανό (Rage In Heaven, 1941) πλάι στην Ίνγκριντ Μπέργκμαν, την εμφάνισή του ως Λόρδος Χένρι Ουότον στην κινηματογραφική μεταφορά του μυθιστορήματος του Όσκαρ Ουάιλντ Το πορτραίτο του Ντόριαν Γκρέι (The Picture Of Dorian Gray) το 1945 και τη συμμετοχή του στην ταινία του Σέσιλ Ντε Μιλ Σαμψών και Δαλιδά (Samson and Delilah). Κατά τη διάρκεια της δεκαετίας του '40 συνέγραψε δυο αστυνομικά μυθιστορήματα. Το 1950 βραβεύτηκε με όσκαρ για την ερμηνεία του στην ταινία του Τζόζεφ Λ. Μάνκιεβιτς Όλα για την Εύα.
Free Guy
Αφού η ταινία καθυστέρησε δύο φορές λόγω της πανδημίας COVID-19, έκανε πρεμιέρα στο Διεθνές Φεστιβάλ Κινηματογράφου του Λοκάρνο σις 10 Αυγούστου του 2021, και κυκλοφόρησε κινηματογραφικά στις Ηνωμένες Πολιτείες Αμερικής στις 13 Αυγούστου σε RealD 3D, IMAX, 4DX και Dolby Cinema από την 20th Century Studios. Εισέπραξε $331.5 εκατομμύρια παγκοσμίως απέναντι σε έναν προϋπολογισμό $100–125 εκατομμυρίων. Έλαβε θετικά σχόλια από τους κριτικούς, συγκρίνοντας το σε ταινίες επιστημονικής φαντασίας και βιντεοπαιχνίδια δράσης όπως τα Ready Player One, Ζωντανή Μετάδοση: The Truman Show, The Matrix, Grand Theft Auto, και Fortnite. Η ταινία έλαβε υποψηφιότητα για Καλύτερα Οπτικά Εφέ στα Βραβεία Αμερικανικής Ακαδημίας Κινηματογράφου 2021.
Τζορτζ Σάντερς
Βιογραφία
Το 1958 κυκλοφόρησε ένα δίσκο, με τίτλο The George Sanders Touch: Songs for the Lovely Lady, όπου ερμήνευε ρομαντικές μπαλάντες, ενώ συνέχισε να συμμετέχει σε ταινίες μέχρι τον θάνατό του. Βρέθηκε νεκρός το 1972, σε ηλικία 65 χρονών στο δωμάτιο ενός ξενοδοχείου στη Βαρκελώνη. Είχε καταναλώσει πέντε κουτιά βαρβιτουρικών χαπιών και είχε αφήσει σημείωμα αυτοκτονίας. Στο σημείωμα αυτό αναγραφόταν:
Free Guy
Εξωτερικοί σύνδεσμοι
Κατηγορία:Ταινίες του 2021 Κατηγορία:Ταινίες παραγωγής 20th Century Studios Κατηγορία:Ταινίες 4DX Κατηγορία:Αμερικανικές κωμικές ταινίες δράσης Κατηγορία:Αμερικανικές ταινίες δράσης - επιστημονικής φαντασίας Κατηγορία:Αμερικανικές κωμικές ταινίες επιστημονικής φαντασίας Κατηγορία:Ταινίες που επηρεάστηκαν από την πανδημία COVID-19 Κατηγορία:Ταινίες σε παραγωγή Ράιαν Ρέινολντς Κατηγορία:Ταινίες με μουσική σύνθεση Κρίστοφ Μπεκ Κατηγορία:Ταινίες τοποθετημένες στο μέλλον Κατηγορία:Ταινίες γυρισμένες στη Μασαχουσέτη Κατηγορία:Ταινίες σε σενάριο Ζακ Πεν Κατηγορία:Ταινίες της TSG Entertainment Κατηγορία:Ταινίες IMAX
Τζορτζ Σάντερς
Βιογραφία
Ο Σάντερς παντρεύτηκε τέσσερις φορές. Υπήρξε σύζυγος τόσο της Ζα Ζα όσο και της Μάγκντα Γκαμπόρ.
Πρωταγόρας (διάλογος)
Από την απόγνωση στην επιβίωση και την πρόοδο (Επιμηθέας και Προμηθέας)
Ο μύθος του Πρωταγόρα παρουσιάζει με μελανά χρώματα την «πρώτη κατάσταση» του ανθρώπου εξαιτίας της ελαφρομυαλιάς του Επιμηθέα (επί + μήδομαι = σκέπτομαι μετά), όπου καμιά βασική ανάγκη δεν ικανοποιούνταν και η απλή επιβίωση ήταν καθημερινή αγωνία. Θεμελιακό μέρος αυτής της ομιλίας (λόγου) του Πρωταγόρα, απ΄ όπου θ΄αντλήσει τις βασικές θέσεις για να ανατρέψει τη σωκρατική επιχειρηματολογία είναι ο περίφημος μύθος που καταχώρισε ο Πρωταγόρας στο μη σωζόμενο έργο του, πιθανότατα, Περί της πρώτης καταστάσεως.
Η ερμηνεία του μύθου
Το νόημα του μύθου έχει ως εξής: η πολιτική ζωή των ανθρώπων έγινε δυνατή και ομαλή από τη στιγμή που τη ζωή άρχισαν να ρυθμίζουν η αιδώς και η δικαιοσύνη, ιδέες που σύμφωνα με τον μύθο δώρισε ο Δίας σε όλους τους ανθρώπους διαμέσου του Ερμή. Οι ιδέες αυτές είναι κοινό κτήμα όλων των πολιτών, και όχι όπως οι τεχνικές γνώσεις, κτήμα των ειδικών μόνο. Γι΄αυτό στα πολιτικά θέματα ζητείται η γνώμη όλων των πολιτών, η οποία είναι σεβαστή. Αφοί οι άνθρωποι χρησιμοποιούν άλλοτε τιμωρίες και άλλοτε συμβουλές, αυτό σημαίνει πως υπάρχουν ανθρώπινα πράγματα δεκτικά διδασκαλίας, άσκησης και επιμέλειας και ότι εκείνοι που τα αμελούν είναι άξιοι τιμωρίας ή συμβουλής. Το γεγονός, εξακολουθεί ο Πρωταγόρας, ότι μερικοί ικανοί και ηθικοί γονείς μπορεί να έχουν κακούς γιους, δεν διαψεύδει την άποψη περί διδακτού της αρετής, γιατί η αρετή δεν προϋποθέτει μόνο διδασκαλία, αλλά και την κατάλληλη φύση, ευμενείς δηλαδή φυσικές προδιαθέσεις. (εκ του κειμένου)
Ενδιάμεσος διάλογος
Ο πρώτος διάλογος μεταξύ Πρωταγόρα και Σωκράτη έχει θέμα την ενότητα της αρετής και διακόπτεται από έναν ενδιάμεσο διάλογο (334γ -338ε), όπου παίρνουν μέρος, εκτός από τον Πρωταγόρα και τον Σωκράτη, ο Καλλίας, ο Αλκιβιάδης, ο Κριτίας και ιδιαίτερα οι σοφιστές Πρόδικος και Ιππίας.
Το νόημα ενός ποιήματος του Συμωνίδη
Ο Πρωταγόρας μεταφέρει το ερώτημα στην ποίηση ρωτώντας το Σωκράτη αν διαπιστώνει κάποια αντίφαση:
Αλήθεια, να γίνει άνθρωπος καλός, δύσκολο πράγμα, με χέρια και με πόδια και μυαλό τετράγωνο δίχως ψεγάδι καμωμένος.
- Ξέρεις, λοιπόν, είπε, ότι προχωρώντας το άσμα λέει κάπου: Κι ούτε καλά ηχεί στ΄αυτιά μου κείνο που λέει ο Πιττακός παρόλο που το είπε άνθρωπος σοφός και φωτισμένος· δύσκολο, λέει, να μείνει άνθρωπος καλός.
Ο Σωκράτης προσκάλεσε τον Πρόδικο που ήταν συμπολίτης του Σιμωνίδη λέγοντας: για να μη μας εκπορθήσει ο Πρωταγόρας χρειαζόμαστε τη μουσική σου με την οποία διακρίνεις το «θέλω» και το «επιθυμώ».
Η θέση του Σωκράτη
Όσον αφορά τώρα στο γεγονός ότι από καλούς πατεράδες βγαίνουν όχι τόσο καλοί γιοί συνίσταται όχι στο ότι η αρετή δεν είναι διδακτή αλλά στο ότι την διδάσκονται όλοι και έτσι η κρίση μας είναι συγκριτική. Σε αυτό το δεύτερο μέρος της επιχειρηματολογίας του, ο Πρωταγόρας προχωρά σε λογικά επιχειρήματα αντί μύθων και λέει δεν θα ήταν δυνατό, ενάρετοι γονείς να μην φροντίζουν για τη διδαχή της αρετής στα παιδιά τους αφού εκείνη είναι αυτό που οι άνθρωποι θεωρούν πιο αναγκαίο για τη δημιουργία κοινωνιών και πόλεων. Η διδαχή γίνεται, όχι μέσω μορφής μαθήματος αλλά από τη στιγμή που είναι ικανά να επικοινωνήσουν με τους γύρω τους πραγματικά και λογικά, τα παιδιά μπαίνουν στη θέση των δεκτών, απορροφώντας διδάγματα και παραδείγματα μέσω των οποίων θα γίνουν δίκαιοι και σώφρονες άνθρωποι. Και οι δάσκαλοι φροντίζουν γι αυτό, μέσω της επιλογής που κάνουν στα ποιήματα και τη μουσική που τους διδάσκουν, το ίδιο και η πολιτεία που διδάσκει στους νεαρούς πολίτες τους νόμους και την υπακοή σε αυτούς. Σαν παράδειγμα, ας φανταστούμε ότι η πολιτική ζωή προαπαιτεί όχι την αρετή αλλά την τέχνη του αυλού για να υπάρξει, περίπτωση στην οποία θα θεωρούταν ως ύψιστο αγαθό από τους πολίτες και θα διδασκόταν δημοσίως. Θα φανταζόμασταν επίσης ότι οι πατεράδες θα δίδασκαν με μεγάλη επιμέλεια τους γιους τους αλλά καθώς η επιτυχία αυτού εξαρτάται και από το ταλέντο του κάθε παιδιού, θα υπήρχαν περιπτώσεις όπου καλοί μουσικοί θα βγάζανε κακόμουσους γιους. Σε σύγκριση όμως με τους απλούς πολίτες, ακόμα και ο χειρότερος ανάμεσα τους θα μοιάζει κάπως καλός αφού στη Αθήνα της εποχής η τέχνη αυτή είναι εξειδικευμένη και διδάσκεται σε λίγους. Έτσι και η πολιτική αρετή στην Αθήνα, επειδή θεωρείται πολύ σημαντική για την επιβίωση της πόλης, διδάσκεται σε όλους, σε τέτοιο βαθμό που νομίζουμε ότι είναι μέρος της φύσης ενώ δεν είναι έτσι.
Η διαφωνία του Σωκράτη
Ο Σωκράτης παραδέχεται ότι ο Πρωταγόρας έδωσε μια εξαιρετική απάντηση και ότι ο ίδιος έχει σχεδόν πειστεί, εκτός από κάποιο μικρό θέμα που σίγουρα θα του το εξηγήσει εύκολα. Ρωτάει τώρα, εάν η αρετή είναι ένα ενιαίο πράγμα ή σύνολο ανεξάρτητων καλών χαρακτηριστικών όπως η ανδρεία, η σωφροσύνη και η σοφία [329d]. Ο Πρωταγόρας απαντάει το δεύτερο και έτσι ξεκινάει η βασική διαλεκτική μεταξύ των δύο με τον Σωκράτη να προσπαθεί να αποδείξει το αντίθετο καθώς ο Πρωταγόρας, όντας σοφιστής, επιδίδεται σε μακροσκελείς και περίτεχνους λόγους που συχνά αποφεύγουν το θέμα ευθέως, ο Σωκράτης σταματάει το διάλογο λέγοντας ότι επειδή τάχα είναι "επιλήσμων" πρέπει ο Πρωταγόρας να προσαρμόσει το λόγο του στη μορφή της ερώτησης απάντησης, χαρακτηριστικής του Σωκρατικού λόγου, αφού ο ίδιος ισχυρίζεται ότι μπορεί να διδάξει οποιαδήποτε μορφή λόγου, βραχύ ή όχι. Ο Πρωταγόρας διαφωνεί και έτσι ο Σωκράτης σηκώνεται να φύγει. Τον συγκρατούν οι παρευρισκόμενοι, μεταξύ των οποίων και ο Αλκιβιάδης και πείθουν τους δυο συνομιλητές να βρουν μια χρυσή τομή στη μορφή του διαλόγου [334d].
Επίλογος
Στον επίλογο του διαλόγου γίνεται μια ανακεφαλαίωση, όπου διαπιστώνεται πως τόσο ο Σωκράτης όσο και ο Πρωταγόρας μετέβαλαν τις απόψεις τους. Ο Σωκράτης αμφισβητεί αρχικά το διδακτικό της αρετής, τελικά όμως το παραδέχτηκε, αφού βρήκε την ουσία της αρετής, που αποτελείται από τη γνώση και την επιστήμη. Από την άλλη μεριά, ο Πρωταγόρας επέμεινε με στην αρχική του γνώμη για το διδακτό της αρετής, παραδέχτηκε όμως τη σωκρατική αντίληψη για την ενότητα της αρετής και δέχτηκε την ταύτισή της με την επιστήμη και τη γνώση.
Αφού ο Πρωταγόρας προηγουμένως υποστήριξε την ίδια άποψη, ο Σωκράτης τον ρώτησε, εάν κάποιος άνθρωπος θα έκανε κάτι κακό στον εαυτό του εν γνώσει και άν όχι γιατί κάποιοι άνθρωποι επιδίδονται σε καταχρήσεις που προσφέρουν μόνο προσωρινή απόλαυση. Αποφαίνονται δε γιατί δεν σκέφτονται την ύστερη ζημιά, όπως κάποια αντικείμενα φαίνονται μικρότερα από απόσταση, και πως αν είχαν πλήρη γνώση θα κάναν μόνο καλό. Άρα η καλοσύνη είναι γνώση, το ίδιο και η ανδρεία αφού κολυμπάει σε πιο επικίνδυνα νερά αυτός που ξέρει καλύτερο κολύμπι και όχι αυτός που δεν ξέρει. Εάν όλα είναι γνώση λοιπόν, όλα είναι το ίδιο και ο Πρωταγόρας είναι αναγκασμένος να συμφωνήσει. Επισημαίνει όμως ότι εάν αυτό είναι αλήθεια, τότε η αρετή είναι διδακτή αφού είναι γνώση [361a].
Οι δύο συνομιλητές λοιπόν αλλάζουν θέσεις αμοιβαία αφού ο ένας υιοθετεί την άποψη του άλλου και φεύγουν υποσχόμενοι να συνεχίσουν τη συζήτηση.
Εξωτερικοί σύνδεσμοι
Κατηγορία:Πλατωνικοί διάλογοι
Τζορτζ Σάντερς
Εξωτερικοί σύνδεσμοι
Κατηγορία:Βραβευμένοι με Όσκαρ Β' Ανδρικού Ρόλου Κατηγορία:Αυτόχειρες καλλιτέχνες Κατηγορία:Άγγλοι άνδρες ηθοποιοί φωνής Κατηγορία:Άγγλοι άνδρες ηθοποιοί κινηματογράφου Κατηγορία:Άγγλοι άνδρες ηθοποιοί τηλεόρασης Κατηγορία:Άγγλοι αυτοβιογράφοι
Ώρα στην Αλγερία
Η Χειμερινή Ώρα Αλγερίας ή Χειμερινή Ώρα ΛΔΑ είναι η ζώνη ώρας για την Αλγερία. Είναι 1 ώρα μπροστά από την GMT/UTC (UTC+01:00) και είναι συν-γραμμική με τη γειτονική Τυνησία.
Παραπομπές
*
Rebel Yell (τραγούδι)
Το "Rebel Yell" είναι ένα τραγούδι του Άγγλου μουσικού Billy Idol, το οποίο συμπεριλήφθηκε στον ομότιτλο δίσκο του, το 1983. Την ίδια χρονιά κυκλοφόρησε και ως single, το πρώτο από τον εν λόγω δίσκο. Το single έφτασε έως και το νούμερο 46, στα αμερικανικά Billboard Hot 100 και στα βρετανικά στο νούμερο 62, όμως στην επανέκδοση του 1984, έφτασε στο νούμερο 6. Ενώ στη Νέα Ζηλανδία και στην Αυστραλία έφτασε στο νούμερο 3 και στο νούμερο 7 αντίστοιχα.
Πρόκειται για ένα από τα πιο γνωστά τραγούδια του Billi Idol. Ο τηλεοπτικός σταθμός VH1, το συμπεριέλαβε στη λίστα του με τα Σπουδαιότερα Hard Rock Τραγούδια όλων των εποχών, κατατάσσοντας το στην 79η θέση. Το τραγούδι έχει διασκευαστεί και χρησιμοποιηθεί αρκετά στα Μέσα. Μία από τις πιο αξιόλογες διασκευές του, έγινε από τους Scooter, οι οποίοι το κυκλοφόρησαν ως single, το οποίο έφτασε στο νούμερο 8 των γερμανικών και των φινλανδικών charts, ενώ στα βρετανικά charts έφτασε στο νούμερο 30.
Εξωτερικοί σύνδεσμοι
Κατηγορία:Τραγούδια του 1983 Κατηγορία:Singles του 1983 Κατηγορία:Singles του 1984 Κατηγορία:Singles του 1996 Κατηγορία:Singles της Chrysalis Records
Κόλπος Ξηρού
200px|right|thumb|Ο κόλπος Ξηρού (Saros) Ο κόλπος Ξηρού (τούρκικα: Saros Körfezi), γνωστός και ως κόλπος του Σάρου (ή Σάρρου) ή Μέλανας κόλπος, είναι κόλπος της Τουρκίας στην περιοχή της Θράκης. Βρίσκεται 30 περίπου ναυτικά μίλια νοτιοανατολικά της Αλεξανδρούπολης, βόρεια της χερσονήσου της Καλλίπολης.
Ιστορία
Επαναστατική δραστηριοποίηση του ελληνικού στοιχείου παρατηρήθηκε σε αρκετά χωριά του κόλπου του Σάρου. Θράκες επαναστάτες είχαν κινηθεί στα χωριά Πλαγιάρι, Εξαμίλι, Νεοχώρι, Μεγαρίσι, Καρατσαλή, Καρατζά-Χαλήλ, Σαζλή-Ντερέ, Αλτίν-Τας, που ενισχύθηκαν και από τις μεσογεια­κές περιοχές της Κεσσάνης, των Μαλγάρων και της Χαριουπόλεως. Είναι φανερό ότι οι ορεινές περιοχές του Ιερού Όρους και της Στράντζας, όπου είχαν συνοικισθεί συμπαγείς ελληνικοί πληθυσμοί της Θράκης ήδη από τις αρχές της Τουρκοκρατίας, αποτέλεσαν τα χρόνια εκείνα ορμητή­ρια των Θρακών επαναστατών και εστίες διαρκούς αναβρασμού. Τα τουρκικά αντίποινα υπήρξαν τρομερά. Πολλά χωριά πρέπει να καταστρά­φηκαν και να ερημώθηκαν, όπως το Ταϊφίρ, το Μεγαρίσι, η Αφροδισιάδα (Ιμπριτζέ) και άλλα.
Παραπομπές
Ξηρού Κατηγορία:Θρακικό Πέλαγος
Τζορτζ Γκόρντον, 1ος κόμης του Αμπερντίν
Ο Τζορτζ Γκόρντον, 1ος κόμης του Αμπερντίν (George Gordon, 1st Earl of Aberdeen, 3 Οκτωβρίου 1637 - 20 Απριλίου 1720), ήταν Λόρδος Καγκελάριος της Σκωτίας.
Πρώτα χρόνια
Ο Γκόρντον, γεννήθηκε στις 3 Οκτωβρίου 1637, και ήταν ο δεύτερος γιος του σερ Τζον Γκόρντον, 1ου βαρονέτου του Χάντο του Αμπερντινσάιρ (εκτελέστηκε το 1644) και της συζύγου του, Μαίρης Φορμπς. Αποφοίτησε με μεταπτυχιακό δίπλωμα και διορίστηκε καθηγητής στο Βασιλικό Κολλέγιο του Αμπερντίν το 1658. Στη συνέχεια, ταξίδεψε και σπούδασε αστικό δίκαιο στο εξωτερικό.
Σταδιοδρομία
Κατά την Αποκατάσταση ακυρώθηκε η κατάσχεση των γαιών του πατέρα του και το 1665 κληρονόμησε, μετά τον θάνατο του μεγαλύτερου αδελφού του, τον τίτλο 3ος βαρονέτος Γκόρντον του Χάντο, και την οικογενειακή περιουσία του. Επέστρεψε στην πατρίδα του το 1667, έγινε δεκτός ως δικηγόρος το 1668 και απέκτησε μεγάλη νομική φήμη. Εκπροσώπησε το Αμπερντινσάιρ στο Κοινοβούλιο της Σκωτίας από το 1669 έως το 1674, στη Συνέλευση των Γαιοκτημόνων του 1678 και στην επόμενη κοινοβουλευτική συνέλευση του 1681/82. Κατά τη διάρκεια της πρώτης συνόδου του αντιτάχθηκε σθεναρά στην προβλεπόμενη ένωση της Αγγλίας και της Σκωτίας. Τον Νοέμβριο του 1678 έγινε Μυστικός Σύμβουλος της Σκωτίας και το 1680 ανέβηκε στην ιεραρχία ως Λόρδος Χάντο. Υπήρξε ηγετικό μέλος της διοίκησης του Δούκα του Γιορκ, ανακηρύχθηκε Λόρδος των Άρθρων τον Ιούνιο και τον Νοέμβριο του 1681 Λόρδος Πρόεδρος του Μυστικού Συμβουλίου. Την ίδια χρονιά αναφέρεται ότι μετακινήθηκε στο συμβούλιο για τα βασανιστήρια μαρτύρων.
Το 1682 έγινε Λόρδος Καγκελάριος της Σκωτίας και στις 13 Νοεμβρίου έγινε Κόμης του Αμπερντίν, Υποκόμης του Φορμαρτίν και Λόρδος των Χάντο, Μέθλικ, Ταρβς και Κέλι στο σκωτσέζικο καθεστώς, ενώ αργότερα το ίδιο έτος διορίστηκε επίσης Σερίφης του Αμπερντίν και Σερίφης του Εδιμβούργου.
Εκτέλεσε με αυστηρότητα τους νόμους που επέβαλαν τη θρησκευτική συμμόρφωση και γέμισε τις ενοριακές εκκλησίες, αλλά αντιστάθηκε στα υπερβολικά μέτρα τυραννίας που επέβαλε η αγγλική κυβέρνηση. Ως συνέπεια μιας διαμάχης του δούκα του Κουίνσμπερι και του λόρδου Περθ, ο οποίος εξασφάλισε την εύνοια της δούκισσας του Πόρτσμουθ με ένα δώρο 27.000 λιρών, απολύθηκε το 1684.
Μετά την πτώση του υποβλήθηκε σε διάφορες μικροδιώξεις από τους νικηφόρους αντιπάλους του με σκοπό να ανακαλύψουν κάποια πράξη κακοδιοίκησης στην οποία θα μπορούσαν να στηρίξουν την κατηγορία εναντίον του, αλλά οι έρευνες αυτές απλώς ενίσχυσαν την αξιοπιστία του. Συμμετείχε ενεργά στο κοινοβούλιο το 1685 και το 1686, αλλά παρέμεινε εκτός δικαστηρίου καθ' όλη τη διάρκεια της βασιλείας του Γουλιέλμου, καθώς του επιβαλλόταν συχνά πρόστιμα για τη μη συμμετοχή του, και ορκίστηκε για πρώτη φορά μετά την άνοδο της Άννας, στις 11 Μαΐου 1703.
Στη μεγάλη υπόθεση της Ένωσης το 1707, ενώ διαμαρτυρήθηκε για την ολοκλήρωση της συνθήκης έως ότου καταργηθεί η πράξη που κήρυττε τους Σκωτσέζους αλλοδαπούς, αρνήθηκε να υποστηρίξει την αντιπολίτευση κατά του ίδιου του μέτρου και απέφυγε να παραστεί στο κοινοβούλιο όταν διακανονίστηκε η συνθήκη.
Οικογένεια
Παντρεύτηκε την Ανν Λόκχαρτ, κόρη και (τελικά) μοναδική κληρονόμο του Τζορτζ Λόκχαρτ του Τάρμπραξ και της Ανν Λόκχαρτ. Απέκτησαν πολλά παιδιά.
Βιβλιογραφία
Κατηγορία:Σκωτσέζοι ευγενείς Κατηγορία:Σκωτσέζοι πανεπιστημιακοί Κατηγορία:Σκωτσέζοι πολιτικοί
Κιμάμπα 'Α'
Η Κιμάμπα 'Α' (Kimamba 'Α') είναι μια μεσόγεια περιοχή και διοικητικό τμήμα στην Περιοχή Κιλόσα στην Περιφέρεια Μορογκόρο της Τανζανίας. Το τμήμα δημιουργήθηκε το 1988 από τον διαχωρισμό του πρώην Τομέα Κιμάμπα (Kimamba Division) και το 2002 είχε πληθυσμό 5.663 κατοίκους.
Το τμήμα περιλαμβάνει το Νοσοκομείο Kimamba.
Προφορά - συλλαβισμός - ετυμολογία
Η ονομασία Κιμάμπα (Kimamba), στα Ελληνικά προφέρεται Κι-μά-μ ου -μπα. Αντιθέτως, στα Σουαχίλι, συλλαβίζεται Ki-ma-m u -ba.
Απαρίθμιση των Ελλήνων στην Περιοχή Κιμάμπα (κατά το 1950)
Η Κιμάμπα και η γύρω περιοχή της, έχει εδάφη γόνιμα και παραγωγικά είναι δε κατάλληλη για γεωργική καλλιέργεια. Κατά το 1950, στην Κιμάμπα κατοικούσαν λιγοστοί Έλληνες, εκ των οποίων ορισμένοι από αυτούς ήσαν: • 4 Στην Κιμάμπα, υπήρχε Ελληνική Κοινότητα, στην οποίαν υπάγονταν και οι Έλληνες από την Κιλόσα και το Μορογκόρο. Κατά το 1950, Πρόεδρος ήταν ο Θεόδωρος Αλεξ. Σκούταρης και Γεν. Γραμματέας ο Αναστάσιος Βασταρδάνης